ایچ ایشلر ناظیری سیلمان سویلو لوبنان-لی همکاری بسام مولوی ایله تلفون دانیشیغی آپاریب.
لوبنان-ین ایچ ایشلر ناظیرلیگیندن وئریلن یازی‌لی آچیقلامایا گؤره، سویلو ایله مولوی آراسیندا کئچیریلن گؤروشده ایکی اؤلکه‌نین تهلوکه‌سیزلیگینی قوروماق اوچون گؤستریلن سعی‌لرین اهمیتی وورغولانیب.
ناظیر سویلو بیلدیریب کی، تورکیه لوبنان ایچ ایشلر ناظرلیگینه تابع اولان ایچ تهلوکه‌سیزلیک قوه‌لری و دیگر تهلوکه‌سیزلیک بؤلمه‌لرینه دستکینی داوام ائتدیرمه‌یه حاضیردیر.
تورکیه‌-نین بیروت-‌داکی سفیرلیگی لوبنانا یاردیم چرچیوه‌سینده نوامبرین 5-ده لوبنان ایچ ایشلر ناظرلیگی‌نین ایچ تهلوکه‌سیزلیک قوه‌لرینه 3000 ارزاق باغلاماسی باغیشلامیشدی.
ایچ ایشلر ناظرلیگی‌نین تهلوکه‌سیزلیک باش ایداره‌سی سپتامبرین 10-دا لوبنان ایچ ایشلر ناظرلیگی‌نین ایچ تهلوکه‌سیزلیک قوه‌لری باش ایداره‌سینی فردی محافظه واسیطه‌لری ایله تامین ائدیب.
فرق‌لی دین و مذهب‌لره اساس‌لانان سیاسی پارچالانما‌لار باخیمیندان چوخ کؤو‌رک بیر قورولوشا مالیک اولان لوبنان اقتصادیاتی 1975-1990-جی ایللر وطنداش محاربه‌سیندن بری ان بؤیوک بحرانی یاشاییر.
تورکیه 4 آوقوست 2020-جی ایلده بیروت لیمانیندا باش وئرن پارتلاییش‌دان درین سارسیلان لوبنانا موختلیف یاردیم‌لارلا دستک وئرمه‌یه داوام ائدیر.
